पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला. पहली दोस्ती, पहला प्यार और पहली बारिश बहुत सुकून देती है। गुरुवार को ऐसा ही हुआ। पहली बारिश ने किसी को संभलने का मौका नहीं दिया। यह बारिश राहत के साथ मुसीबत भी लाई। मौसम खुशगवार हो गया। चिपचिपाहट खत्म हो गई। बारिश के साथ उसके सहयोगी अंधड़ ने कई स्थानों पर पेड़ और खंभे गिरा दिए। इन दोनों ने मिलकर शहर को अंधकार के आगोश में समेट दिया।
शाम पांच बजे तक सूरज अपनी रश्मियां बिखेर रहा था। 5 मिनट बाद बादलों ने अठखेलियां शुरू कर दी। अमावस की अंधियारी रात जैसा नजारा पेश आया। काले बादल घुमड़ने लगे। अगले ही पल हवाओं ने अंधड़ का रूप अख्तियार कर लिया। देखते ही देखते सड़कों पर लगे फ्लैक्स बोर्ड हवाओं से बातें करने लगे। मकानों की छतों पर सूख रहे कपड़े पड़ोसी के छतों पर चले गए। खिड़कियां शोर मचाने लगीं।
दरवाजे डराने लगे। कई मकानों की खिड़कियों के शीशे चटकने लगे। शाम 5 बजकर 17 मिनट पर आसमान से राहत की बूंदें टपकीं, जो अगले ३ मिनट में तेज बारिश के रूप में तब्दील हो गईं। पूरा शहर भीग गया। कई खंभे धरा को प्रणाम करने लगे। कई इलाकों में पेड़ों ने भी पहली बारिश को साष्टांग प्रणाम किया। पूरा शहर अंधेरे की काली चादर में सिमटा हुआ था। आधी रात के बाद बिजली व्यवस्था सुचारू हुई।
(आगे तस्वीरों में देखें बारिश ने क्या किया हाल)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn